Ministrul Educației, Ligia Deca, a vizitat, luni, grădinița smart de la Ciugud. Cu această ocazie, administrația locală a solicitat finanțare mai mare pentru educația de la sate.
Ministrul a avut o discuție despre situația învățământului din mediul rural
- cu primarul Gheorghe Damian și cu reprezentanții Școlii Gimnaziale Ciugud.
"Am abordat problema care îi doare pe toți colegii mei din mediul rural: finanțarea educației de la sate. Fără menajamente, i-am spus doamnei ministru că trebuie să lupte pentru un buget mai mare la Educație.
Trebuie să convingă Guvernul României că școala de la țară are nevoie de politici publice coerente și de susținere financiară mult mai mare. Este singura șansă pentru viitorul satului românesc.
Școala de la țară nu trebuie închisă și nu trebuie lăsată să moară, dacă nu vrem ca în 50 de ani să avem majoritatea satelor pustii. Noi am înțeles asta și la Ciugud educația este prioritară, astfel încâtinvestim constant pentru viitorul copiilor noștri", a spus Gheorghe Damian, primarul Comunei Ciugud.
Ligia Deca a vizitat grupele grădiniței. A primit un mic tablou din hârtie reciclată, produsă de copiii de la Ciugud din vechile lor caiete sau fișe de lucru
- ca un manifest pentru protejarea naturii.
Proiectele smart de la Ciugud
Grădinița cu Program Prelungit Ciugud este o investiție derulată de Primăria Comunei Ciugud
- în valoare de aproximativ 1,6 milioane de euro.
Suma necesară construirii unității de învățământ preșcolar a fost alocată din două surse:
- printr-un proiect finanțat prin Programul Național de Dezvoltare Rurală (500.000 de euro)
- respectiv din bugetul local (aproximativ 1,1 milioane de euro).
Grădinița îmbină tehnologii moderne, care permit reducerea consumului de energie, dar și crearea unui confort optim pentru copiii care frecventează unitatea. Astfel, întreaga clădire este controlată pe baza unor softuri, cu ajutorul unor senzori și prin scenarii prestabilite
- transmit reprezentanții primăriei.
În 2019, la Ciugud a fost deschisă și prima școală smart din mediul rural din România. Școala este deja neîncăpătoare. Astfel, administrația locală din Ciugud are în plan construirea unei noi școli smart verzi (zero consum de energie) printr-un proiect depus pe Planul Național de Redresare și Reziliență. Acesta a trecut deja de prima etapă de evaluare.
Urmăriți Alba24.ro și pe Google News
Dacă ți-a plăcut articolul: